[bookmark: _GoBack]                    ZAPISNIK

04. sjednice Vijeća Gradske četvrti Brezovica, održane 12. listopada 2021., s početkom u 19,30 sati, u sjedištu Gradske četvrti Brezovica, Brezovička cesta 100, velika dvorana u prizemlju.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Irena Borovina, Zdravko Harmicar, Vladimir Iviček, Ivica Kovačić, Ivica Mavračić, Marina Pucević, Sonja Soldo, Srećko Tatar i Nenad Žugaj

Nazočni djelatnici Gradskog ureda za mjesnu samoupravu: Milan Kulaš, Kamelia Antonia Pelikon i Petar Vukelić

Ostali nazočni: Zlatko Katulić, predsjednik Vijeća Mjesnog odbora Horvati

Sjednicu otvara gospodin Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 3. sjednice Vijeća Gradske četvrti Brezovica.
Obzirom da se nitko ne javlja za riječ, zapisnik daje na usvajanje.
Jednoglasno (11“za“) je usvojen zapisnik 3. sjednice.
 
Predsjednik konstatira da su članovi Vijeća primili prijedlog dnevnog reda te otvara raspravu o dnevnom redu .
Obzirom da se nitko nije javio za riječ daje prijedlog dnevnog reda na usvajanje.
Vijeće je jednoglasno (11“za“) usvojilo slijedeći

                                                  dnevni red:

  1. Prijedlog zaključka o izmjeni Financijskog plana Gradske četvrti Brezovica za 2021.
2. Prijedlog zaključka o izmjeni Plana komunalnih aktivnosti Gradske četvrti Brezovica
    u 2021. 
  3. Prijedlog zaključka o prijedlogu gradnje područnog dječjeg vrtića u Kupinečkom 
      Kraljevecu
  4. Prijedlog zaključka o prijedlogu uklanjanja uzdignitih ploha kolnika na području 
      Gradske  četvrti Brezovica
  5. Prijedlog zaključka o prijedlozima za Program građenja komunalne infrastrukture
      na području Grada Zagreba u 2022.
  6. Prijedlog zaključka o prijedlozima za Program održavanja javnih prometnih površina, 
      građevina i uređaja javne namjene, javne rasvjete te izvanrednog održavanja 
      nerazvrstanih cesta na području Grada Zagreba u 2022.
  7. Pitanja, prijedlozi i obavijesti
Ad 1). Prijedlog zaključka o izmjeni Financijskog plana Gradske četvrti Brezovica za 2021.
Predsjednik Vijeća konstatira da su članovi Vijeća primili Prijedlog u pisanom obliku te otvara raspravu.
Obzirom da se nitko ne javlja za riječ, daje Prijedlog na glasovanje.
Vijeće je jednoglasno (11“za“) donijelo 
                      Zaključak o izmjeni Financijskog plana Gradske četvrti Brezovica za 2021.

Zaključak se prilaže zapisniku.

Ad 2). Prijedlog zaključka o izmjeni Plana komunalnih aktivnosti Gradske četvrti Brezovica u 2021. 
Predsjednik Vijeća konstatira da su članovi Vijeća primili Priijedlog u pisanom obliku te obavještava nazočne da je u izmjeni Plana komunalnih aktivnosti Gradske četvrti Brezovica u 2021. ostalo 79.000,00kn neraspoređenih sredstava i da je Iviček Vladimir zamolio da se u izmjenu uvrsti i ishođenje građevinske dozvole za gradnju rasvjete na igralištu NK Brezovica, Brezovička cesta 98b.

Srećko Tatar ima upit glede vezano za uređenje ulice Lovre, od k.br. 21 do Ašpergeri I. odvojak, oborinskoj odvodnji u ulici Gajani te navoženju kamenog materijala, tj traži da mu se objasni razlika sredstava izeđu procjene troška i novog-povećanog iznosa u Planu.
Milan Kulaš odgovara da je zadnji iznos okončana situacija po građevinskoj knjizi
Srećko Tatar ima upit kako  može biti okončana situacija za radove koji nisu gotovi. U sklopu radova uređeno je 7 prilaza objektima, graba dužine 200 m, postavljeno je 35 betonskih cijevi, 200 m2 asfalta, 14m3 betona i 20m3 šodera. Traži da se navedeno provjeri. Također, ima prigovor na rad nadzora.
Tomislav Cavrić odgovora da će zatražiti očitovanje od nadležnih službi.

Marina Pucević predlaže Vladimiru Ivičeku, obzirom da je član Gradske skupštine Grada Zagreba, da se na istoj zatraže na uvid  troškovnici radova. 

Irena Borovina ima upit za radove u ulici Pod Stoborom. Navodi da su je građani kontaktirali glede cijevi koje po njihovom mišljenju nisu postavljene ispravno. 
Milan Kulaš odgovora da su upoznati sa navedenom problematikom te da je isto rješeno.

Vijeće je nakon rasprave jednoglasno (11“za“) donijelo 
                                                      Zaključak 
                  o izmjeni Plana komunalnih aktivnosti Gradske četvrti Brezovica u 2021.

Zaključak se prilaže zapisniku.

Ad 3). Prijedlog zaključka o prijedlogu gradnje područnog dječjeg vrtića u Kupinečkom Kraljevecu
Predsjednik Vijeća Tomislav Cavrić konstatira da su članovi Vijeća primili Prijedlog u pisanom obliku te otvara raspravu.
Ivica Mavračić predlaže amandman da u ovu točku uvrsti i izgradnja dječjeg vrtića u Horvatima.
Milan Kulaš odgovora da je realizacija dječjeg vrtića u Horvatima već u postupku te da nema potrebe uvrstiti navedeni amandman u ovu točku dnevnog reda.
Vijeće je nakon rasprave jednoglasno (11“za“)  donijelo

ZAKLJUČAK 
                     o prijedlogu gradnje područnog dječjeg vrtića u Kupinečkom Kraljevcu



1. Na zamolbu Vijeća Mjesnog odbora Kupinečki Kraljevec centar, Vijeće je razmotrilo potrebu gradnje područnog dječjeg vrtića u Kupinečkom Kraljevcu, na zemljištu označenom kao k.č.br. 1815/2 k.o. Kupinečki Kraljevec.

           
2. Vijeće je suglasno s prijedlogom Vijeća Mjesnog odbora Kupinečki Kraljevec te predlaže gradnju područnog dječjeg vrtića u Kupinečkom Kraljevcu, na zemljištu označenom kao k.č.br. 1815/2 k.o. Kupinečki Kraljevec, u vlasništvu Republike Hrvatske.


3. Ovaj se zaključak dostavlja Gradskom uredu za obrazovanje i Gradskom uredu za mjesnu samoupravu.



Ad 4). Prijedlog zaključka o prijedlogu uklanjanja uzdignitih ploha kolnika na području Gradske  četvrti Brezovica
Predsjednik Vijeća konstatira da su članovi Vijeća primili Prijedlog zaključka u pisanom obliku. Otvara raspravu.
Marina Pucević govori da su uzdignute plohe zatražili građani i dok se ne nađe neko drugo rješenje, kao npr. postavljanje kamera, neće podržati navedeni Prijedlog.
Vladimir Iviček govori da se nisu pitali stanovnici kuća ispred kojih su uzdignute plohe postavljene i zašto uzdignute plohe nisu identične.
Irena Borovina ima upit tko je predložio lokacije za uklanjanje uzdignutih ploha. 
Tomislav Cavrić odgovora da je  za uzdignute plohe kod crkve „Uznesenja Bl. Djevice Marije“ predložio Mjesni odbor Brezovica, 2 su predložili mjesni oodbori, a ostale je predložio on.
Srećko Tatar objašnjava financiranje kamera na način da  se sredstva osiguraju u Planu komunalnih aktivnosti Gradske četvrti te onda Grad daruje kamere MUP-u. MUP-u nije prioritet stavljanje kamera na području GČ Brezovica jer smatraju da nema crnih točaka u prometu.
Predsjednik Vijeća Tomislav Cavrić govori da će se ponovo zatražiti postavljanje kamera.
Ivan Pucko predlaže amandman kojim bi se u Prijedlog uvrstila i uzdignuta ploha u Grančarskoj ulici kod k.br. 24. 
Predsjednik Vijeća daje na glasovanje navedeni amandman. 
Vijeće je jednoglasno (11“za) prihvatilo amandman.
Predsjednik Vijeća daje na glasovanje Prijedlog zaključka. 
Obzirom da se 4 člana Vijeća glasovala za prijedlog zaključka, 4 protiv, a 3 su bila suzdržana,  Zaključak nije donešen.

Ad 5). Prijedlog zaključka o prijedlozima za Program građenja komunalne infrastrukture na području Grada Zagreba u 2022.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, daje na glasovanje Prijedlog zaključka.
Vijeće je jednoglasno (11”za”) donijelo

ZAKLJUČAK                  
  o prijedlozima za Program građenja komunalne infrastrukture na području 
                                                        Grada Zagreba u 2022.

               
1. Vijeće je razmotrilo zamolbu Gradskog ureda za prostorno uređenje, izgradnju Grada, graditeljstvo, komunalne poslove i promet za dostavu prijedloga za Program građenja komunalne infrastrukture na području Grada Zagreba u 2022.
2. Vijeće predlaže da se s područja Gradske četvrti Brezovica u Program građenja  komunalne 
  infrastrukture na području Grada Zagreba u 2022. uvrste sljedeće akcije:

     NERAZVRSTANE CESTE
· G – pješački hodnik u Hudobičkoj ulici, od Hudobičkog I. odvojka do Grančarske I. odvojak
· G – pješački hodnik u Dragonožečkoj cesti-nastavak
· G – pješački hodnik u ulici Horvati, od postojećeg prema Rakovom Potoku
· G - pješački hodnik na Lipničkoj cesti, od ulice Mrzlo polje do kbr. 36
· G – pješački hodnik u ulici Matički
· G – pješački hodnik u u ulici Kraljevečki brijegi, od k.br. 115 do ulice Starjak
· G –pješački hodnik u Gornjodragonoškoj cesti, od Donjodragonoške do ulice Pučki
· G – pješački hodnik u Demerskoj ulici, od k.br. 1 do 33, te Gornjodemerskoj, od Demerske do potoka Ograja 
· G – pješački hodnik u ulici Horvati, od ulice Bencekovići do željezničke pruge
· G – proširenje kolnika Havidićke ceste, od ulice Kuti do ulice Korakovo
· G- autobusno okretište u ulici Harabajsi
· G- parkiralište u Mirnoj ulici
· G - rekonstrukcija ulice Tumbri 
· G – rekonstrukcija ulice Harabajsi
· G – rekostrukcija dijela ulice Mrakov breg
· G - nogostup u ulici Hrastina
· G – pješački hodnik na Trpučanskoj cesti, od postojećeg do k.br. 25 
· TD - biciklističke staze u  Brezovičkoj cesti od oteretnog kanala Sava-Odra do kraja ulice
                  -     TD- biciklističke staze u ulici Luje Naletilića od oteretnog kanala Sava-Odra do 
                        kraja ulice
                  -     TD- biciklističke staze u Grančarskoj ulici do Kraljevečke ceste
                  -     TD –pješački hodnik u Školskoj ulici u naselju Kupinečki Kraljevec
                        
      JAVNA RASVJETA
· G – Brezovička cesta, od oteretnog kanala do početka naselja
· TD za dogradnju na raskrižju ulice Kašinci i Brezovičke ceste
· G – Grančarska od Grančarskog VI. odvojka do Kraljevečke ceste
· G - ulica Gorana Šivaka, od ulice Josipa Lončića do kbr.12
· TD za ulicu Gjurakov breg
· G u ulici Horvati u naselju Horvati, od od ulice Derdići do ulice Mavračići
      -     G u ulici Širanovići, od kbr. 12 do ulice Horvati
            -     G u ulici Horvati u naselju Horvati, od ulice Hercegi do ulice Karasmani
            -     G u ulici Horvati u naselju Horvati, od ulice Prevendari do ulice Derdići
                  -     G  za igralište u ulici Širanovići
                 -      G u ulicama Kraljevečki brijegi VIII. odvojak  i Kraljevečki brijegi IX. odvojak
            -      TD za gradnju u ulici Luje Naletilića, od Obreške ceste do oteretnog kanala Sava-Odra
                  -      TD za gradnju javne rasvjete na Strmečkoj cesti, od ulice Regelji do kraja ulice 
2.   G u dijelu ulice Horvati u Gornjim Trpucima, od raskrižja s ulicom Cerjani do kraja
2.   TD i G – šetnica uz jezero Ribnjak u Brezovici
2.   TD i G – polivalentno asfaltirano igralište područne škole u Kupinečkom Kraljevcu
2.    G- dječje igralište uz Obrešku cestu kod okretišta autobusa
2.   G- šetnica uz potok Lomnica 
2.   TD za gradnju u ulici Derdići od postojeće do Karlovačke ceste
2.   TD za gradnju javne rasvjete u Donjodragonoškoj cesti od ulice Pod Goljak do 
        Gornjodragonoške k.br. 2

Ad 6).  Prijedlog zaključka o prijedlozima za Program održavanja javnih prometnih površina,  građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, daje na glasovanje Prijedlog zaključka.
Vijeće je jednoglasno (11”za”) donijelo

ZAKLJUČAK                  
o prijedlozima za Program održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2022.
              

1. Vijeće je razmotrilo zamolbu Gradskog ureda za prostorno uređenje, izgradnju Grada, graditeljstvo, komunalne poslove i promet za dostavu prijedloga za Program održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2022.

                              
2. Vijeće predlaže da se s područja Gradske četvrti Brezovica u Program održavanja javnih prometnih površina, građevina i uređaja javne namjene te izvanrednog održavanja nerazvrstanih cesta na području Grada Zagreba u 2022. uvrste sljedeće akcije:


     IZVANREDNO ODRŽAVANJE NERAZVRSTANIH CESTA
a.  Projektiranje te izvanredno održavanje Grančarske ulice i ulice Kraljevečki brijegi, u dijelu u kojem je izgrađena kanalizacijska mreža     
b.   Izvanredno održavanje mosta u ulici Luje Naletilića kod oteretnog kanala Sava-Odra    
c.     Izvanredno održavanje dionice ulice Sirkovina (od Lipničke ceste do ulice Korenišćak);
d.     Izvanredno održavanje dionice ulice Cerjani (od Trpučanske ceste do ulice Macekovići);
e. Projekt izvanrednog održavanja dionice Kraljevečke ceste (od ulice Tumbri do Kraljevečkog II. odvojka);
f.  Projekt izvanrednog održavanja dijelova Gornjodragonoške ceste te Dragonožečke ceste, od ulice  Pri Šikavi do potoka Lipnica, u svrhu očuvanja kolničke konstrukcije.


3.Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet.


Ad 7). Pitanja, prijedlozi i obavijesti
Nenad Žugaj obavještava prisutne da ga je kontaktirao Dražen Skenderović iz Gornjeg Dragonošca radi tri problema:
- uklanjanje uzdignutih ploha u blizini njegove kuće jer mu se javljaju pukotine na kući
- oborinska odvodnja nije dobro napravljena te su cijevi popucale i opet se stvara klizište
- izmještanje autobusnog stajalište ispred njegove kuće. 
Vladimir Iviček, a vezano za nemogućnost održavanja vjeronauka u crkvi „Uznesenja Bl. Djevice Marije“ zbog oštećenja od potresa, obavještava nazočne da Gradski ured za obrazovanje nije dao suglasnost za održavanje vjeronauka u OŠ Brezovica, unatoč tomu što je Školski odbor dao suglasnost. Potrebno je iznaći rješenje prostora za vjeronauk.
Srečko Tatar obavještava nazočne da su ga roditelji predškolske djece obavjestili da nema organiziranog prijevoza u dječji vrtić u Hrvatskom Leskovcu te da roditelji osobnim vozilima prevoze djecu u dječji vrtić.
Ivica Mavračić ima pita da li je došao odgovor od Gradskog ureda za obrazovanje glede dječjeg vrtića u Horvatima. 
Milan Kulaš odgovara da nije, ali da će se poslati požurnica. 
Ivica Mavračić napominje da se za iduću godinu mora izanaći rješenje za izgradnju dječjeg vrtića u Horvatima te da se požurnica pošalje i za gradnju sportsku dvorane u OŠ „Stjepana Bencekovića“ u Horvatima.
Zdravko Harmicar predlaže da se dogovori sastanak sa nadležnima za izgradnju dječje vrtića i sportske dvorane u Horvatima.
Predsjednik Vijeća odgovara da će dogovoriti sastanke.
Ivica Mavračić predlaže da se postavi cca 40 m metalnog odbojnika u ulici Rešćići, u zavoju kopd potoka. 
Milan Kulaš odgovara da za navedeno Mjesni odbor Horvati mora donijeti zaključak.
Zlatko Katulić odgovora  da je Mjesni odbor Horvati već donio Zaključak o navedenoj tematici. Milan Kulaš odgovora da će provjeriti.


Dovršeno u 20:49 sati.

Zapisnik izradila
Kamelia Antonia Pelikon

KLASA: 026-03/21-001/65
URBROJ: 251-06-11-8-21-2
Brezovica, 12. listopada 2021.



							Predsjednik
					       Vijeća Gradske četvrti Brezovica
			                           Tomislav Cavrić, mag.ing.el.techn.inf.



